staqsa lill- Ministru għall-Affarijiet Barranin u Promozzjoni tal-Kummerċ: Jista' l-Ministru jgħid x'inizjattivi ttieħdu tul is-sena li għaddiet minn pajjiżna fin-Nazzjonijiet Uniti? Matul is-sena li għaddiet, il-Ministeru għall-Affarijiet Barranin u Promozzjoni tal-Kummerċ ikkontribwixxa għat-tfassil tal-pożizzjoni ta' Malta fuq il-abbozzi ta' reżoluzzonijiet tal-Ġnus Magħquda, u semma leħen Malta permezz tar-rappreżentanzi Permanenti għal Ġnus Magħquda fi New York, Ġenevra u Vjenna. Malta intervjeniet kemm–il darba f'New York waqt laqgħat tal-Ġnus Magħquda nkluż fuq temi relatati mal-promozzjoni u protezzjoni tad-drittijiet tal-bniedem, mar-riforma tal-Kunsill tas-Sigurtà, mal-ambjent marittimu, mal-immigrazzjoni, mal-paċi sostennibbli, mal-proċess tal-paċi fl-Lvant Nofsani, mal-iżvilupp sostennibbli u mal-protezzjoni tat-tfal. Fil-qafas tal-kandidaturi: · Malta ġiet eletta b'suċċess fil-Kunsill Ekonomiku u Soċjali tan-Nazzjonijiet Uniti (ECOSOC) fit-13 ta' Ġunju. Malta kisbet 100% tal-voti, u bdiet isservi f'din il-pożizzjoni għal 18 -il xhar minn Jannar 2019. · L-Imħallef Malti Carmel (Lino) Agius ġie maħtur bħala President tal-Mekkaniżmu Internazzjonali Residwu tan-Nazzjonijiet Uniti għat-Tribunali Kriminali f'Ġunju 2018. · F'Awwissu 2018, Malta serviet bħala l-President tal-WEOG, fejn kellha r-responsabbiltà li tmexxi dan il-Grupp. Fis-settur tas-sigurtà · Waqt li fi Vjenna kienet qed titlaqqa l-Kummissjoni dwar il-Prevenzjoni tal-Kriminalità u l-Ġustizzja Kriminali, dan il-Ministeru organizza avveniment msemmi Nsalvaw il-Ħajja tan-Nisa Permezz tal-Ġbir tad-Data li sar fil-15 ta' Mejju 2018. Il-Missjoni Maltija fi Vjenna ħejjiet dan l-avveniment sekondarju flimkien mal-Osservatorju Ewropew dwar il-Femiċidju. Il-Missjoni kellha konsultazzjonijiet mal-Missjonijiet Permanenti tal-Ġermanja u ta' Ċipru biex jissieħbu fl-avveniment ma' Malta sabiex ikun hemm kelliema tajbin u udjenza numeruża. Dan l-avveniment ġie mmoderat minn Dr. Marceline Naudi. L-iskop tal-avveniment sekondarju kien li x-xogħol tal-Osservatorju Ewropew ibbażat fl-Università ta' Malta jkun aktar viżibbli għal udjenza aktar wiesgħa. · Fit-28 ta' Settembru 2018, fil-Kwartieri Ġenerali tan-NU sar dibattitu ta' Livell Għoli bl-isem, ' '. L-avveniment kien organizzat minn Malta u kosponsorjat flimkien minn Franza, it-Tuneżija, il-Kummissjoni Ewropea u l-ICMPD (International Centre for Migration Policy Development) u kellu l-għan li jirrifletti fuq l-opportunitajiet ta' narrattiva iktar ibbilanċjata dwar il-migrazzjoni, u r-rwol tal-midja fit-tfassil ta' attitudnijiet pubbliċi li jippermettu aktar informazjoni dwar il-migrazzjoni bbażata fuq l-evidenza u politiki li għandhom jiġu implimentati.Dan l-event kien presedut mill-Ministru Carmelo Abela. Fis-settur Ambjentali u Marittimu, · Fi 2018, Malta pparteċipat attivament fil-laqgħat tal - Grupp ta' Ħbiberija dwar l-Oċeani u l-Ibħra , liema Grupp jiffoka fuq is-saħħa tal-Oċeani u l-Ibħra. · F'Awwissu tal-2018, Malta ospitat it-tieni Workshop reġjonali tan-Nazzjonijiet Uniti b'appoġġ għat-tieni ċiklu tal- Proċess Regolari għar-Rappurtar Globali u l-Istat tal-Ambjent Marittimu , inklużi Aspetti Soċjoekonomiċi (Proċess Regolari), li jkopru r-reġjun tal-Atlantiku tat-Tramuntana, il-Baħar Baltiku, il-Baħar Mediterran u l-Baħar l-Iswed. · Malta ngħaqdet mal- Grupp ta' Ħbiberija dwar il-Klima u s-Sigurtà imwaqqaf mill-Ġermanja u n-Nauru f'Awissu 2018 bil-għan li tikkoopera biex tiżviluppa soluzzjonijiet għall-impatt tal-bidla fil-klima fuq il-politika tas-sigurtà, tqajjem kuxjenza pubblika u tagħti spinta lill-involviment tan-Nazzjonijiet Uniti f'dan il-qasam. L-Unjoni Ewropea tisħaq ħafna fuq ir-rabta bejn il-klima u s-sigurtà u din it-tematika tkun waħda mill-prijoritajiet ta' kull stat membru tal-UE li jkollu siġġu fil-Kunsill tas-Sigurtà tan-NU. Fis-settur dwar id-drittijiet tal-bniedem u tas-saħħa, · Matul l-2018 u l-2019, MT se sservi bħala Ko-president tal-Grupp ta 'ħidma tal-integrazzjoni mill-ġdid tat-Tfal fil-Kunflitt Armat tan-Nazzjonijiet Uniti fi New York. L-għan ta' dan il-Grupp huwa li jservi bħala forum għall-Istati Membri dwar prattiki, lakuni u sfidi li qed jevolvu, kif ukoll li janalizza u jiddiskuti l-ħtiġijiet għar-reintegrazzjoni tat-tfal, u li jiżviluppa rakkomandazzjonijiet biex il-lakuni fil-finanzjament jkunu indirizzati. · Fl-2018, Malta kienet appuntata bħala Viċi-President tal-37 Sessionjoni tal-Laqgħa tal-Istati Membri tal-Konvenzjoni Internazzjonali dwar id-drittijiet ċivili u politiċi. · Fl-2018, Malta pparteċipat attivament fil-laqgħat tal-Grupp ta' Ħbiberija dwar Saħħa Univerali, liema Grupp jiffoka fuq diverżi oqsma tas-saħħa, bi preparazzjoni għal-Laqgħa ta' Livell Għoli li mistennija titlaqqa f'Settembru 2019. · Il-President ta 'Malta, H.E. Marie-Louise Coleiro Preca, flimkien mal-SRSG għat-Tfal u l-Kunflitt Armat u l-UNICEF, nedew l-avveniment intitolat "Global Coalition for Integration" fil-marġini tal-Ġimgħa ta' Livell Għoli ta 'l-UNGA73. L-għan ta' l-avveniment kien li jifa' attenzjoni fuq il-fatt li-l-eluf ta' tfal reklutati u użati minn gruppi armati li huma meħlusa m'għandhom l-ebda xibja ta' sigurta'. Fis-settur tal-Iżvilupp sostenibli, Malta ssottomettiet Ir-Reviżjoni Nazzjonali Voluntarja f'Ġunju 2018.Dan sar mill-Ministru Carmelo Abela.
NAZZJONIJIET UNITI - INIZJATTIVI